OpenLLM-France/wikimedia huggingface dataset:
# Jambusagaranagara

Jambusāgaranagara (també escrit com a Jambūsāronagara) és un lloc o regió de l'Índia on una escola d'astrònoms i matemàtics va tindre un auge durant els segles XV fins al XVIII dC. La ubicació d'aquest lloc no ha estat identificat.
Gangadhara, fill de Govardhana i net de Divakara i germà més jove de Vishnu i Laksmidhara, era un matemàtic prominent de l'escola Jambusagaranagara que va escriure l'obra Ganitamrtasagari, un commentari a l'obra matemàtica Lilavati de Bhaskara II i que fou molt reconegut al voltant del 1420 dC. Govardhana i Divakara eren matemàtics per si mateixa capacitats en habilitat matemàtica.

## Escoles de matemàtiques

Els historiadors de matemàtiques han identificat diverses escoles de matemàtiques que va tindre l'auge en parts diferents d'India durant els mateixos segles que ho va fer l'escola Jambusagaranagara. També alhora la majoria de les activitats matemàtiques durant aquest període es van concentrar en aquestes escoles. Les escoles eren als llocs van identificar pels noms següents:
* Jambusagaranagara
* Dadhigrama (Vidarbha)
* Nandigrama (Gujarat)
* Parthapura (Maharashtra)
* Golagrama (Maharashtra), de la qual formaven part, en els segles XVI i XVII, Kṛṣṇa Daivajña, Nṛsiṃha i Kamalakara, respectivament avi, pare i fill, i, potser també, els ascendents de Jagannatha Samrat.
* Kerala, potser la més important, fundada per Madhava_de_Sangamagrama en el segle XIV.

## Referències

* 1 2 3 4 Bag, A.K. «Indian literature on mathematics during 1400 – 1800 AD». Indian Journal of History of Science, 15, 1, 5-1980, pàg. 75–93. Arxivat de l'original el 9 de març 2012 [Consulta: 3 juny 2010].
* 1 2 Pingree (1970), p. 81, 84
* ↑ Joseph, George Gheverghese. Indian Mathematics (en anglès). World Scientific, 2016, p. 434. ISBN 978-1-7863-4060-3.

## Bibliografia

* Pingree, David. American Philosophical Society. Census of the Exact Sciences in Sanskrit, Volume 1 (en anglès), 1970. ISBN 978-0-87169-081-4.
# George Newnes

Sir George Newnes, 1st Baronet (13 de març de 1851 – 9 de juny de 1910) va ser un editor i polític anglès.
El seu pare, Thomas Mold Newnes, va ser un clergue de la Congregational church a la Capella Glenorchy de Matlock. George Newnes nasqué a Matlock Bath, Derbyshire, i va ser educat a la Silcoates School i posteriorment a la Shireland Hall, Warwickshire, i a la City of London School. El 1875, es va casar amb Priscilla Hillyard.
Va iniciar la seva carrera d'editor el 1881 quan fundà Tit-Bits com a resposta als nous lectors per l'Elementary Education Act 1870 la qual introduí l'educació per a les edats de 5–12 anys.
Cap 1899 va esdevenir l'espònsor principal de la Southern Cross Expedition a l'Antàrtida; part de la seva contribució va ser la compra d'una càmera de cinema d'Arthur S. Newman, qui més tard subministraria càmeres similars al Herbert Ponting de la Terra Nova Expedition del Capità Scott (1910-3) al fotògraf John Baptist Lucius Noel,de l'expedició al Mont Everest de 1924.

## Referències

* 1 2 3 «Obituary: Sir George Newnes». The Times, 10-06-1910, p. 13.
* 1 2 3 «Biographies of Candidates». The Times, 26-11-1885, p. 3.
* ↑ Sir George at Biography.com Arxivat 2007-09-30 a Wayback Machine. consultat el juny 2007
* ↑ john adcock. «Yesterday’s Papers: Sir George Newnes, Bart.(1851-1910)».
* ↑ "The 1870 Education Act". Parliament UK, Consultat 21 Jan, 2017.

## Fonts

* Jackson, Kate. George Newnes and the New Journalism in Britain, 1880-1910. Aldershot: Ashgate, 2001. ISBN 978-0-7546-0317-7
* Pugh, Brian W., Spiring, Paul R. & Bhanji, Sadru. Arthur Conan Doyle, Sherlock Holmes & Devon. London: MX Publishing Ltd, 2010. ISBN 978-1-904312-86-4
* Welch, Charles. «Newnes, George». A: Sidney Lee. Dictionary of National Biography, 1912 supplement​. London: Smith, Elder & Co, 1912.
* Morris, A. J. A.. «Newnes, Sir George, first baronet (1851–1910)». A: Oxford Dictionary of National Biography. online. Oxford University Press. DOI 10.1093/ref:odnb/35218. requereix subscripció o ser soci de la biblioteca pública del Regne Unit

## Enllaços externs

* The Story of The Strand Magazine
* Obres de o sobre George Newnes a Internet Archive
* Hansard 1803–2005: contribucions al Parlament de George Newnes
# Philip Snowden

Philip Snowden, PC (18 de juliol de 1864 - 15 de maig de 1937) fou un polític britànic, primer vescomte de Snowden. Va ser un gran orador que es va fer popular als cercles sindicals per la seva denúncia del capitalisme com a poc ètic i la promesa d'una utopia socialista. Va ser el primer laborista canceller d'Hisenda, una posició que va ocupar el 1924 i de nou entre 1929 i 1931. Va trencar amb la política laborista el 1931 i va ser expulsat del partit i tractat com un traïdor, quan el partit va ser aclaparadorament aixafat el 1931 per la coalició del Govern Nacional a la qual Snowden donava suport.

## Bibliografia

* Philip, Viscount Snowden, An Autobiography. Volume One. 1864-1919 (London: Ivor Nicholson and Watson, 1934).
* Philip, Viscount Snowden, An Autobiography. Volume Two. 1919-1934 (London: Ivor Nicholson and Watson, 1934).
* Duncan Tanner, ‘Snowden, Philip, Viscount Snowden (1864–1937)’, Oxford Dictionary of National Biography, Oxford University Press, 2004; online edn, Jan 2011, accessed 1 July 2011.
* Colin Cross, Philip Snowden (Barrie & Jenkins, 1966).
* Keith Laybourn and David James (eds.), Philip Snowden. The First Labour Chancellor of the Exchequer (Bradford Arts, Museums and Libraries Service, 1987).
* Keith Laybourn, Philip Snowden. A Biography, 1864–1937 (Dartmouth Publishing, 1988).

## Enllaços externs

* Hansard 1803–2005: contribucions al Parlament de Philip Snowden
* Philip Snowden - Blackburn Labour Party
# Douglas Gordon

Douglas Gordon (Glasgow, 20 de setembre, 1966) és un artista escocès que forma part del col·lectiu Young British Artists.

## Biografia

Gordon va néixer a Glasgow i va estudiar art primer a l'Escola d'Art de Glasgow, a partir de 1984-1988, i després a la Slade School of Fine Arts, del University College de Londres, entre 1988 i 1990. La seva primera exposició individual va ser el 1986. Va guanyar el Premi Turner el 1996 i a l'any següent va representar a Gran Bretanya a la Biennal de Venècia.
El 2005 va fer una exposició al Deutsche Guggenheim de Berlín anomenada "La vanitat de l'al·legoria. El 2006 hi va haver una exposició seva al Museu d'Art Modern de Nova York, anomenada ínia de temps.
El 2006, Douglas Gordon Superhumanatural va obrir a la Galeria Nacional d'Escòcia, a Edimburg. Aquesta va ser la seva primera gran exposició individual a Escòcia, des que va presentar el seu treball 24 Hour Psycho a Glasgow el 1993. Un dels seus últims treballs va ser en el xou - un retrat cinematogràfic del futbolista Zinédine Zidane. Mostrat per primera vegada a Cannes i als Festivals de Cinema d'Edimburg el 2006, una versió de galeria de l'obra va ser recentment adquirida per la Galeria Nacional Escocesa d'Art Modern.

## Exposicions rellevants

Llista incompleta:
* 2006- What you want me to say... I'm already dead Fundació Joan Miró, Barcelona
* 2001- Espai 13 (Fundació Joan Miró) s/t: convertia el públic en el protagonista de la seva obra: una projecció d'una cortina sobre una altra cortina donava pas a la sala d'exposició, com indicant que l'espectador havia d'accedir a un doble representacional de la realitat. A l'interior, un telèfon esperava que algú el despengés per permetre escoltar una veu que explicava una ruptura amorosa, demanava afecte i expressava repetidament
un desig de comunicació. Tots dos elements, en certa manera cinema sense pantalla, estaven pensats per construir un relat en el qual tinguessin lloc l'espectador i, per tant, l'exposició.

## Premis i reconeixements

* 1996 - Turner Prize
* 1998 - Hugo Boss Prize
* 2008 - Premi Roswitha Haftmann

## Referències

* ↑ "New" Museum of Modern (Contemporary) Art by Rebecca Lane in Fillip
* ↑ 'Hugo Boss Prize website' Arxivat 2011-06-15 a Wayback Machine.. Retrieved 31 January 2010.
* ↑ Levent Ozler: Roswitha Haftmann Prize Goes to Video Artist Douglas Gordon Arxivat 2008-11-05 a Wayback Machine., Dexinger, January 20th, 2008.
# John Edward Sulston

John Edward Sulston CH FRS (Cambridge, Anglaterra, 27 de març de 1942 - 6 de març de 2018) va ser un químic britànic, dedicat a la investigació en el camp de la biologia molecular, i guardonat amb el Premi Nobel de Medicina o Fisiologia l'any 2002.

## Biografia

Va néixer a la ciutat de Cambridge, fou educat al Merchant Taylors' School i al Pembroke College, graduant-se en Química Orgànica l'any 1963. Després d'ingressar al departament de química de la Universitat de Cambridge, realitzà el seu doctorat sobre la química del nucleòtids. Després de treballar com investigador postdoctoral al Salk Institute for Biological Studies de Califòrnia (Estats Units), retornà a Cambridge per treballar al costat de Sydney Brenner al laboratori de biologia molecular.

## Recerca científica

Tingué un paper central en la investigació al voltant del nematode Caenorhabditis elegans així com el desxiframent del genoma humà i el desenvolupament dels mètodes de seqüenciació de l'ADN (establerts per Fred Sanger). Precisament, Sulston fou fet director fundador d'un nou centre investigador l'any 1992, el Wellcome Trust Sanger Institute, dedicat a la investigació del genoma. Després d'aconseguir desxifrar el genoma del cuc C. elegans i publicar-lo internacionalment l'any 1998, s'inicià el Projecte Genoma Humà, a gran escala, per tal de desxifrar el genoma humà, un fet fins aleshores impensable.
L'any 2001 fou guardonat amb el Premi Príncep d'Astúries d'Investigació Científica i Tècnica, juntament amb Jean Weissenbach, Craig Venter, Francis Collins i Hamilton Smith, pels “seus estudis sobre el desxiframent del genoma humà, lliurement i sense restriccions, en benefici de tota la humanitat”.
El 2002 fou guardonat, juntament amb Sydney Brenner i Howard Robert Horvitz, amb el Premi Nobel de Medicina o Fisiologia “pels seus treballs sobre la regulació genètica del desenvolupament i mort cel·lular”. Una de les contribucions més importants de Sulston en els seus estudis fou aclarir quin era l'ordre exacte de les cèl·lules de Caenorhabditis elegans, gràcies a la qual obrí la possibilitat d'iniciar el Projecte Genoma Humà.
L'any 2007 va esdevenir president del Manchester University’s Institute for Science, Ethics and Innovation. Finalment, el 2017 va ser nomenat "Companion of Honour" per la seva contribució a la ciència i la societat.

## Referències

* ↑ Notícia a la BBC
* 1 2 «Giants in genomics: John Sulston» (en anglès). [Consulta: 17 novembre 2019].
* ↑ Fundació Príncep d'Astúries, Príncep d'Astúries d'Investigació Científica i Tècnica 2001 Arxivat 2010-05-05 a Wayback Machine. (castellà)
* ↑ Pàgina de l'Institut Nobel, Premi Nobel de Medicina o Fisiologia 2002 (anglès)
# Poetarras

Poetarras és un grup musical i còmic gallec creat el 2013. Està format per Manuel Gago i Rubén Lino, de Cangas, per Pablo Lamosa de Bueu i per Daniel Vilaverde, d'Ames. Varen assolir la fama mitjançant vídeos publicats al seu compte de YouTube, en els quals fan versions humorístiques de cançons com ara "Roar" de Katy Perry, "Let It Be" de The Beatles, "Hasta siempre, comandante" de Carlos Puebla, o "I'm, yours" de Jason Mraz.
També fan esquetxs còmics que escriuen, dirigeixen i interpreten ells mateixos. El 2014 varen guanyar el premi a la millor sèrie web en gallec al festival "Carballo Interplay".
El 2015 varen participar en festivals com Revenidas, o als magostos populars de l'organització Galiza Nova fets a diverses localitats gallegues.

## Composició

* Daniel Villaverde: Veu.
* Rubén Lino: Veu, guitarra i caixa.
* Manuel Gago: Veu, teclats, acordió, maraques i flauta melòdica.
* Pablo Lamosa: Guitarra.

## Polèmica

El maig de 2015, els sindicats de la Policia Nacional i la Guàrdia Civil a Galícia, UFP i Unión GC, varen denunciar la presència de Poetarras i Def Con Dos al Festival de Cans per "respecte a les víctimes de la violència". Les Nuevas Generaciones del PPdeG van acusar el grup d'"apologia del terrorisme" i els acusà de proetarres.

## Referències

* ↑ «Las fotos de Núñez Feijóo con 'amistades' poco claras y su trato al gallego dan pie a un tema musical» (en castellà). El plural, 07-04-2015. [Consulta: 8 setembre 2016].
* ↑ «Feijóo, Katy Perry e Poetarras: Un viral made in O Morrazo». Morrazoaldia. Arxivat de l'original el 2015-12-08. [Consulta: 8 setembre 2016].
* ↑ «Grupos 2015». Revenidas. Arxivat de l'original el 2015-12-08. [Consulta: 8 setembre 2016].
* ↑ «Policía y G. Civil piden no subvencionar a grupos que hieren sensibilidades». Elconfidencial.com, 22-05-2015. [Consulta: 1r desembre 2015].
* ↑ «Os Poetarras, acusados de “proetarras” por denunciar a amizade de Feijóo cun narco». GaliciaConfidencial, 29-10-2015. [Consulta: 1r desembre 2015].
* ↑ «Las Nuevas Generaciones del PP gallego añaden una 'r' a la banda Poetarras para vincularla con el terrorismo». Eldiario.es, 28-10-2015.
# Acadèmia Internacional de Ceràmica

L' Acadèmia Internacional de Ceràmica (AIC) es una associació creada el 1953 amb l'objectiu de representar els artistes de la ceràmica arreu del món i d'organitzar exposicions i congressos internacionals. Té la seu oficial a Ginebra, a Suïssa, dins el marc del Museu Ariana o Musée suisse de la céramique et du verre. El seu fundador era Henry J. Reynaud, director del Museu i president de l'associació fins a la seva mort el 1964. És reconeguda per la Unesco com Organització no governamental per la promoció de les arts.
El 1$^{er}$ congrés internacional va tenir lloc a Canes el 1955. El 47è congrés del 2016 va tenir lloc al Museu del Disseny de Barcelona, amb el tema «La Ceràmica en l'Arquitectura. Es van organitzar més de treinta exposicions. El ceramista granollerí Toni Cumella va ser nomenat membre d'honor en aquesta ocasió, i el programa Cuines de TV3 va rebre un reconeixement «per la seva col·laboració en la promoció i difusió de la utilització de la Ceràmica en la Societat i per contribuir a un major coneixement dels seus valors i propietats, sobretot en la Restauració i Hostaleria».

## Referències

* ↑ «La mission de l'Académie» (en francès, anglès). aic-iac, s.d. [Consulta: 17 març 2017].
* ↑ «International Academy Of Ceramics» (en anglès). Unesco, s.d. [Consulta: 17 març 2017].
* ↑ S.L.. «47è Congrés de la Acadèmia Internacional de Ceràmica, Barcelona 2016.». Context Galeria -, 02-09-2016. [Consulta: 17 març 2017].
* ↑ Cabrerizo, J. «Barcelona prepara a conciencia el Congreso de la Academia Internacional de Cerámica» (en castellà). El Periódico del Azulejo, 02-08-2016. Arxivat de l'original el 2017-03-18 [Consulta: 17 març 2017].
* ↑ Ribas Tur, Antoni «Els artífexs de la ceràmica que vesteix els grans edificis». Ara, 10-09-2016.
* ↑ «L'Acadèmia Internacional de Ceràmica premia Toni Cumella». Ara Granollers, 15-09-2016. Arxivat de l'original el 2017-03-17 [Consulta: 17 març 2017].
* ↑ ««Cuines», premiat al 47 Congrés de l'Acadèmia Internacional de la Ceràmica» (Nota de premsa). TV3, 08-09-2016.
# Acadèmia de les Ciències de Nova York

L'Acadèmia de les Ciències de Nova York (en anglès: New York Academy of Sciences), originalment anomenada Lyceum of Natural History, és la tercera societat científica més antiga als Estats Units. Va ser fundada el 1817.
És una organització independent, sense ànim de lucre, amb més de 25000 membres a 140 països, l'Acadèmia té com a missió avançar en la comprensió de la ciència i la tecnologia. Identifica i promou els avenços científics i professionals de diferents disciplines i límits geogràfics, basteix ponts i permetre sinergies entre les institucions i les persones. Contribueix a ampliar els coneixements científics convocant els principals experts en el marc de reunions, seminaris així com conferències interdisciplinàries, i per la difusió d'informació a través de mitjans impresos i electrònics. L'actual president i conseller delegat de l'Acadèmia és Ellis Rubinstein, i l'actual president del Consell de Govern de l'Acadèmia és el professor de la Universitat de Nova York Paul Horn.

## Referències

* ↑ «The New York Academy of Sciences and the American Intellectual Tradition: An Historical Overview». Transactions of the New York Academy of Sciences II, 37, Series II, 12-1975, pàg. 3–13. DOI: 10.1111/j.2164-0947.1975.tb03035.x [Consulta: 8 desembre 2017].
* ↑ Barnhart, John Hendley «The First Hundred Years of the New York Academy of Sciences». The Scientific Monthly, Vol. 5, Núm. 5, 11-1917, pàg. 463-475 [Consulta: 8 desembre 2017].
* ↑ «New York Academy of Sciences – A Concise History». The New York Academy of Sciences. [Consulta: 8 desembre 2017].
* ↑ «Board of Governors». The New York Academy of Sciences. [Consulta: 8 desembre 2017].

## Bibliografia

* Baatz, Simon. Knowledge, Culture, and Science in the Metropolis: The New York Academy of Sciences, 1817-2017. Chichester, West: Wiley-Blackwell Sussex, Abril de 2017. ISBN 978-1-119-39428-0.
* Fairchild, Herman Le Roy. A History of the New York Academy of Sciences: Formerly the Lyceum of Natural History, 1887.

## Enllaços externs

* New York Academy of Sciences Lloc web oficial
# Leptophoca

Leptophoca és un gènere extint de mamífers carnívors de la família de les foques (Phocidae) que visqueren al nord de l'oceà Atlàntic des del Miocè inferior fins al Pliocè superior, fa entre 2,6 i 20,4 milions d'anys. Se n'han trobat restes fòssils a Bèlgica, els Estats Units i els Països Baixos. Són els focins més primitius coneguts. L'espècie L. amphiatlantica, que, com indica el seu nom, ha estat descoberta a banda i banda de l'Atlàntic, es considera un nomen dubium. El nom genèric Leptophoca significa ‘foca esvelta’.

## Referències

* 1 2 Entrada «Leptophoca» de la Paleobiology Database (en anglès). [Consulta: 24 novembre 2024].
* ↑ Berta, 2017, p. 105.

## Bibliografia

* Berta, A. The Rise of Marine Mammals (en anglès). Johns Hopkins University Press, 2017. ISBN 9781421423265.
# Otto Liebing

Otto Liebing (Berlín, 31 de març de 1891 – 7 de desembre de 1967) va ser un remer alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. Abans, el 1911 havia guanyat el campionat nacional de quatre amb timoner. i el mateix 1912 guanyà el campionat nacional de vuit amb timoner. Un cop finalitzada la Primera Guerra Mundial encara va tenir temps de guanyar el campionat nacional de dos amb timoner.

## Referències

* ↑ «Otto Liebing Olympic Results». sports-reference.com. Arxivat de l'original el 8 de novembre 2012. [Consulta: 15 febrer 2017].
* ↑ Deutsches Meisterschaftsrudern (DMR) Vierer ohne Steuermann - Männer (Plätze 1 – 3) (alemany)
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
* ↑ Deutsches Meisterschaftsrudern (DMR) Zweier ohne Steuermann - Männer (Plätze 1 – 3) (alemany)
# Hans Luber

Hans Luber (Múnic, 15 d'octubre de 1893 – Berlín, 15 d'octubre de 1940) va ser un saltador alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició de salt de trampolí de 3 metres, del programa de salts, rere el seu compatriota Paul Günther. En les proves del salt de palanca de 10 metres i palanca alta fou eliminat en la primera ronda.
El 1926 i 1927 es proclamà campió d'Europa de salts de palanca de 10 metres.

## Referències

* 1 2 3 «Hans Luber Olympic Results». sports-reference.com. Arxivat de l'original el 8 de novembre 2012. [Consulta: 8 setembre 2016].
# Rudolf Reichelt

Rudolf Reichelt (Berlín, 24 de març de 1889 – ?) va ser un remer alemany que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del vuit amb timoner del programa de rem. Abans, el 1911, havia guanyat el campionat nacional de quatre amb timoner i el mateix 1912 guanyà el campionat nacional de vuit amb timoner.

## Referències

* ↑ «Rudolf Reichelt Olympic Results». sports-reference.com. Arxivat de l'original el 8 de novembre 2012. [Consulta: 17 febrer 2017].
* ↑ Deutsches Meisterschaftsrudern (DMR) Vierer ohne Steuermann - Männer (Plätze 1 – 3) (alemany)
* ↑ Deutsches Meisterschaftsrudern (DMR) Achter - Männer (Plätze 1 – 3) (alemany)
# Llorenç Casquer

Llorenç Casquer (Perpinyà, S. XVI) fou mestre de cant i organista de la Catedral de Girona entre els anys 1532 i 1537. El seu origen perpinyanès és valuós des d'un punt de vista historiogràfic, testimonia el paper de la catedral de Girona com a centre rellevant d'intercanvi musical amb els centres musicals del Comtat del Rosselló entre els segles XIV i XIX.

## Referències

* ↑ Gregori i Cifré, Josep Maria. Inventari dels fons musicals de Catalunya. Volum 10: Fons de la Catedral de Girona. Barcelona: Universitat Autònoma de Barcelona – Institut d’Estudis Catalans, 2019, p. XIII-LXXI.
# Amor adult

Amor adult (originalment en danès, Kærlighed for voksne) és una pel·lícula danesa de 2022, del gènere thriller, dirigida per Barbara Topsøe-Rothenborg i protagonitzada per Dar Salim i Sonja Richter. Està basada en la novel·la homònima d'Anna Ekberg. S'ha subtitulat al català.

## Sinopsi

Leonora (Sonja Richter) descobreix que el seu marit Christian (Dar Salim) l'enganya. Tots dos prendran mesures dràstiques per a aconseguir les seves finalitats, i demostren que la línia entre l'amor i l'odi a vegades és molt prima.

## Repartiment

* Dar Salim - Christian
* Sonja Richter - Leonora
* Sus Wilkins - Xenia
* Lars Ranthe - Kim
* Morten Burian - Peter
* Susanne Storm - Kassandra
* Mads Kruse - Carl

## Referències

* ↑ Amor adulto: 5 datos sobre la película danesa para ver en Netflix. indiehoy.com
* ↑ «Amor para adultos». Goita què fan ara. [Consulta: 13 novembre 2022].
# Henry Burr

Henry George Burr (Charlton, Londres, 21 de març de 1872 - Beckenham, Londres, 20 de desembre de 1946) va ser un tirador anglès que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de tir. Guanyà la medalla de plata en la prova de Rifle militar per equips, mentre en la de rifle lliure, des de 600 metres fou desè.

## Referències

* ↑ «Henry Burr Olympic Results». sports-reference.com. Arxivat de l'original el 29 de novembre 2014. [Consulta: 12 juliol 2017].
# Sidney Cross

Sidney Cross (Hoxton, Londres, 5 de gener de 1891 – Chichester, West Sussex, 7 d'octubre de 1964) va ser un gimnasta artístic anglès que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs complet per equips del programa de gimnàstica.
Vuit anys més tard, un cop finalitzada la Primera Guerra Mundial, va prendre part en els Jocs d'Anvers, on fou cinquè en el concurs complet per equips del programa de gimnàstica.

## Referències

* ↑ «Sidney Cross Olympic Results». sports-reference.com. Arxivat de l'original el 15 de desembre 2012. [Consulta: 23 setembre 2016].
* ↑ Perfil a databaseolympics.com